Гергана Топалова обърна Ника Кухарчук в Съмтър - Topsport.bg
13.06.2019 10:36:46
13.06.2019 10:41:06
Шампионката на България Гергана Топалова се класира за осминафинала на турнира по тенис в Съмтър, САЩ, който е с награден фонд от 25 хиляди долара.
Пловдивчанката се наложи над рускинята Ника Кухарчук след 2 часа и 11 минути игра с 4-6, 6-1, 6-1. Гергана ще срещне във втория кръг победителката от двубоя Тереза Михалкова (Словакия) - Наташа Субаш (САЩ).
Другата българка в престижната надпревара Петя Аршинкова ще трябва да доиграва срещата си с румънката Андрея Читешу. Оспорваният двубой беше прекъснат при резултат 5-5 в първия сет.
Аршинкова вече постигна две победи в Съмтър, след като стартира в квалификациите.
Спортни новини / Тенис / Гергана Топалова обърна Ника Кухарчук в Съмтър